Versindaba » De Waal Venter vertalings van Pablo Neruda
Posts Tagged ‘De Waal Venter vertalings van Pablo Neruda’
Vandag is boordensvol
Vertalings uit die werk van Pablo Neruda deur De Waal Venter
De Waal Venter het jare lank in die reklamebedryf as kopieskrywer en vertaler gewerk. Hy het in Spaans ’n verwantskap met Afrikaans ontdek wat duideik tot die Afrikaanse leser spreek. ‘n Radiodrama uit sy pen, Die werklike Buys Buys word in 1985 deur die Suid-Afrikaanse Akademie vir Wetenskap en Kuns bekroon met ’n Erepenning vir Afrikaanse Radiohoorspele. Dit word ook met die Idem-prys bekroon as die beste radiodrama van die jaar. Sy jongste digbundel, Oop sirkel, verskyn in 2017. Hy het ook verskeie kortverhale, kinderverhale, jeugverhale, TV-reekse, lirieke en verhoogdramas geskryf. [Naledi, 2019. Sagteband, ISBN 9781928426851, prys R220, 114 p]
Hoy, este día fue una copa plena
Vandag, hierdie dag was boordensvol,
vandag, hierdie dag, was ’n geweldige golf,
vandag was dit die hele aarde.
Vandag het die stormsee
ons opgelig in ŉ soen
so hoog dat ons gesidder het
vir ŉ weerligstraal
en, ineengestrengel, het ons neergedaal
om weg te sink, nog steeds vervleg.
Vandag het ons liggame enorm geword:
gegroei tot die eindes van die aarde
en rollend gesmelt
tot ŉ enkele druppel
van was of ŉ meteoor.
Tussen my en jou het ŉ nuwe deur oopgegaan
en iemand, nog steeds sonder gesig,
het daar op ons gewag.
die dubbele pers
tot hulle hier by my uitgekom het.
[Uit: Vandag is boordensvol]
Tags: De Waal Venter vertalings van Pablo Neruda, Pablo Neruda vertalings, Vandag is boordensvol Vertalings in Afrikaans Pablo Neruda